9. การจัดการ

9.1 โครงสร้างการจัดการ

รายชื่อคณะกรรมการบริษัท , คณะกรรมการตรวจสอบ , คณะกรรมการบริหาร และ เลขานุการของบริษัท

+-----------------------------+-------+-------+-------+------+------+
| ชื่อ – สกุล                    | กร    | กรรม  | กร    | ผู้บ   | เลขา |
|                             | รมการ | การตร | รมการ | ริหาร |      |
|                             |       | วจสอบ | บริหาร |      | นุการ |
|                             | บริษัท  |       |       |      |      |
+-----------------------------+-------+-------+-------+------+------+
| 1. ว่าที่ร้อยตรีสมชาย วสันตวิสุทธิ์   | ⁄     | -     | -     | -    | -    |
+-----------------------------+-------+-------+-------+------+------+
| 2. นายวิวัฒน์ ทีฆคีรีกุล *         | ⁄     | -     | ⁄     | ⁄    | -    |
+-----------------------------+-------+-------+-------+------+------+
| 3. นายประภาส ฤกษ์พิบูลย์        | ⁄     | ⁄     | -     | -    | -    |
+-----------------------------+-------+-------+-------+------+------+
| 4. นายไกรวิทย์ สัตยภิวัฒน์ *      | ⁄     | -     | ⁄     | ⁄    | -    |
+-----------------------------+-------+-------+-------+------+------+
| 5. นายประสิทธิ์ ธีรรัตน์บงกช      | ⁄     | ⁄     | -     | -    | -    |
+-----------------------------+-------+-------+-------+------+------+
| 6. นายสมชาย ตั้งศรีสุข          | ⁄     | ⁄     | -     | -    | -    |
+-----------------------------+-------+-------+-------+------+------+
| 7. นายพุฒิธร จิรายุส            | ⁄     | -     | -     | -    | -    |
+-----------------------------+-------+-------+-------+------+------+
| 8. นายพริษฐ์ ทีฆคีรีกุล           | ⁄     | -     | -     | -    | -    |
+-----------------------------+-------+-------+-------+------+------+
| 9. นายเซียะ ซิน ลู             | ⁄     | -     | -     | -    | -    |
+-----------------------------+-------+-------+-------+------+------+
| 10. Mr. Xianchun Kong       | -     | -     | -     | ⁄    | -    |
+-----------------------------+-------+-------+-------+------+------+
| 11. นายศุภเชษฐ งามวงศ์เวชกุล   | -     | -     | -     | ⁄    | -    |
+-----------------------------+-------+-------+-------+------+------+
| 12. นางทัศนี อุ่นเจริญ           | -     | -     | -     | ⁄    | -    |
+-----------------------------+-------+-------+-------+------+------+
| 13. นายมณเฑียร บัวเพชร        | -     | -     | -     | ⁄    | -    |
+-----------------------------+-------+-------+-------+------+------+
| 14. นางสาวสุวรรณี ธาราชีวิน     | -     | -     | -     | ⁄    | ⁄    |
+-----------------------------+-------+-------+-------+------+------+

* คือกรรมการผู้มีอำนาจลงนามผูกพันบริษัท ตามที่ระบุไว้ในหนังสือรับรอง

อำนาจหน้าที่ของคณะกรรมการบริษัท

คณะกรรมการบริษัทประกอบด้วยกรรมการ 9 ท่าน
มีหน้าที่กำกับดูแลให้ฝ่ายจัดการดำเนินกิจการของบริษัทให้เป็นไปตามกฎหมาย วัตถุประสงค์
และข้อบังคับของบริษัท ตลอดจนตามมติที่ประชุมผู้ถือหุ้น ด้วยความซื่อสัตย์ สุจริต
และระมัดระวังรักษาผลประโยชน์ของบริษัทฯ

อำนาจหน้าที่ของคณะกรรมการตรวจสอบ

คณะกรรมการตรวจสอบประกอบด้วยกรรมการอิสระ 3 ท่าน โดยกรรมการตรวจสอบทั้ง 3 ท่าน
มีความรู้ทางด้านบัญชีการเงินและมีประสบการณ์ในการสอบทานงบการเงินของบริษัท
คณะกรรมการตรวจสอบมีหน้าที่สอบทานและดูแลการบริหารงานของกิจการตามขอบเขตที่กำหนดไว้ในกฎบัตร
ได้แก่ การสอบทานรายงานทางการเงิน , ระบบการควบคุมภายใน ,
การปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์และกฎหมายที่เกี่ยวข้องกับธุรกิจของบริษัท
, จัดทำรายงานคณะกรรมการตรวจสอบโดยเปิดเผยไว้ในรายงานประจำปีของบริษัท
และในกฎระเบียบของทางการและข้อบังคับของบริษัท เป็นต้น

อำนาจหน้าที่ของคณะกรรมการบริหาร

คณะกรรมการบริหารประกอบด้วยกรรมการบริษัทจำนวน 2 ท่าน แต่งตั้งโดยคณะกรรมการบริษัท
โดยให้มีอำนาจหน้าที่บริหารและควบคุมดูแลกิจการของบริษัทตามที่คณะกรรมการบริษัทมอบหมาย

อำนาจหน้าที่ของคณะผู้บริหาร

คณะกรรมการบริษัทฯ
เป็นผู้แต่งตั้งกรรมการผู้จัดการเพื่อมีอำนาจและหน้าที่ให้การบริหารและจัดการกิจการของบริษัทให้เจริญเติบโตอย่างต่อเนื่องและประโยชน์สูงสุดต่อผู้ถือหุ้น
กรรมการผู้จัดการมีอำนาจในการแต่งตั้งคณะผู้บริหารเพื่อรับผิดชอบการบริหารงานตามสายการบังคับบัญชาเพื่อให้การดำเนินธุรกิจเกิดประสิทธิภาพและประสิทธิผลตามแผนธุรกิจและนโยบายของบริษัทฯ
ที่ได้กำหนดไว้

9.2 การสรรหากรรมการและผู้บริหาร

บริษัทฯ มีวิธีการคัดเลือกบุคคลที่จะแต่งตั้ง เป็นกรรมการบริษัทฯ
โดยผ่านการเสนอชื่อจากคณะกรรมการบริษัทและจะต้องได้รับอนุมัติจากที่ประชุมผู้ถือหุ้น
โดยผู้ถือหุ้นหนึ่งหุ้นมีคะแนนเสียงเท่ากับหนึ่งเสียงและใช้เสียงข้างมากตัดสินซึ่งเป็นไปตามมาตรา 70
แห่ง พ.ร.บ. บริษัทมหาชน จำกัด พ.ศ. 2535

กรรมการมาจากผู้ถือหุ้นต่างประเทศ 1 ท่าน , กรรมการอิสระ 3 ท่าน และ ผู้บริหารระดับสูง 1
ท่าน

สำหรับการคัดเลือกและการแต่งตั้งผู้บริหารระดับสูงตั้งแต่
ผู้อำนวยการฝ่ายขึ้นไปจะพิจารณาโดยคณะกรรมการบริหาร ส่วนระดับต่ำกว่าผู้อำนวยการ
ผู้บังคับบัญชาตามสายงานจะเป็นผู้คัดเลือกและบรรจุตามโครงสร้างของบริษัทฯ

สิทธิของผู้ลงทุนรายย่อยในการแต่งตั้งกรรมการ
ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถืออยู่และใช้คะแนนเสียงที่มีอยู่ในการเลือกตั้งบุคคลเพื่อเป็นกรรมการได้
บริษัทฯ ไม่มีการสรรหากรรมการที่เป็นตัวแทนของผู้ถือหุ้นรายย่อย แต่บริษัทฯ มีกรรมการอิสระ 3
ท่าน
ซึ่งเป็นผู้ทรงคุณวุฒิและมีประสบการณ์เป็นกรรมการเพื่อกำกับดูแลการบริหารงานและปกป้องดูแลผลประโยชน์ของผู้ถือหุ้นรายย่อย

9.3 ค่าตอบแทนกรรมการและผู้บริหาร

9.3.1 ค่าตอบแทนที่เป็นตัวเงิน

ค่าตอบแทนกรรมการบริษัท 9 ท่าน เป็นค่าตอบแทนในรูปเบี้ยประชุมมีรายละเอียดดังนี้

  --------------------------------------------- ------------- ------------
  ชื่อ – สกุล                                      2551          2550

                                                บาท           บาท

  1. ว่าที่ร้อยตรีสมชาย วสันตวิสุทธิ์                     160,000       -

  2. นายวิวัฒน์ ทีฆคีรีกุล                             100,000       30,000

  3. นายประภาส ฤกษ์พิบูลย์                          80,000        -

  4. นายไกรวิทย์ สัตยภิวัฒน์                          100,000       30,000

  5. นายประสิทธิ์ ธีรรัตน์บงกช                        70,000        -

  6. นายสมชาย ตั้งศรีสุข                            100,000       40,000

  7. นายพุฒิธร จิรายุส                              100,000       40,000

  8. นายพริษฐ์ ทีฆคีรีกุล                             50,000        -

  9. นายเซียะ ซิน ลู                               -             -

  10. นางรัชนี เองปัญญาเลิศ                         -             20,000

  11. นางพูลพร แสงบางปลา                         20,000        60,000

  12. นางสาวนิรามัย ธนทวี                          10,000        40,000

  13. นายกฤตยา แลพวงมาลย์                        -             20,000

  14. นายชาญชัย วัสรสิฏฐ์                           -             10,000

  รวมสุทธิ                                        790,000       290,000
  --------------------------------------------- ------------- ------------

ปัจจุบันนี้กรรมการลำดับที่ 10 , 11 , 12 , 13 และ 14
ได้ลาออกจากตำแหน่งกรรมการของบริษัทแล้ว

ค่าตอบแทนคณะกรรมการประจำปี 2552 จำนวนเงินรวมไม่เกิน 3 ล้านบาท
โดยแบ่งเป็นค่าเบี้ยประชุมสำหรับประธานกรรมการตรวจสอบ 20,000 บาทต่อครั้งที่เข้าร่วมประชุม
คณะกรรมการตรวจสอบซึ่งเป็นกรรมการอิสระ 10,000 บาทต่อครั้งที่เข้าร่วมประชุม และ
ประธานกรรมการบริษัท 20,000 บาทต่อครั้งที่เข้าร่วมประชุม คณะกรรมการบริษัท 10,000
บาทต่อครั้งที่เข้าร่วมประชุม

ค่าตอบแทนกรรมการบริหารและผู้บริหารของบริษัทในปี 2551 เท่ากับ 5.31 ล้านบาท และในปี
2550 เท่ากับ 4.89 ล้านบาท เป็นค่าตอบแทนในรูปเงินเดือน , โบนัส และค่าพาหนะเดินทาง

9.3.2 ค่าตอบแทนอื่นของกรรมการและผู้บริหารของบริษัท

  -ไม่มี –

หมายเหตุ : “ผู้บริหาร” หมายความว่า ผู้จัดการ ผู้บริหาร สี่รายแรกต่อจากผู้จัดการลงมา
และผู้บริหารรายที่สี่ทุกราย โดยไม่รวม

ถึงผู้จัดการฝ่ายบัญชีและการเงินหากตำแหน่งผู้จัดการฝ่ายไม่ได้อยู่ในระดับเดียวกันกับผู้บริหารรายที่สี่

9.4 การกำกับดูแลกิจการ

  แนวทางการปฏิบัติตามหลักการกำกับดูแลกิจการที่ดี 15 ข้อ ของบริษัทมีดังนี้

1.  นโยบายเกี่ยวกับการกำกับดูแลกิจการ

คณะกรรมการบริษัทได้ตระหนักถึงความสำคัญของการกำกับดูแลกิจการที่ดี เพื่อเพิ่มความโปร่งใส
เพิ่มขีดความสามารถในการแข่งขันของกิจการ และเพิ่มความเชื่อมั่นให้แก่ผู้ถือหุ้น
ผู้ลงทุนและผู้เกี่ยวข้องทุกฝ่าย จึงได้กำหนดนโยบายสนับสนุนการกำกับดูแลกิจการ
โดยครอบคลุมหลักสำคัญ ดังนี้

-   การปฏิบัติต่อผู้ถือหุ้นและผู้มีส่วนได้ส่วนเสียอย่างเท่าเทียมกันเป็นธรรมต่อทุกฝ่าย

-   คณะกรรมการมีความมุ่งมั่นในการสร้างมูลค่าเพิ่มแก่กิจการในระยะยาว
    บริหารงานด้วยความรอบคอบและระมัดระวัง
    รับผิดชอบต่อการปฏิบัติหน้าที่ด้วยความสามารถและประสิทธิภาพที่เพียงพอเพื่อให้เกิดประโยชน์สูงสุดต่อผู้ถือหุ้น
    ดูแลมิให้เกิดปัญหาความขัดแย้งทางผลประโยชน์
    และรับผิดชอบต่อการตัดสินใจและการกระทำของตนเอง

-   การดำเนินงานเป็นไปด้วยความโปร่งใส
    สามารถตรวจสอบได้เปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

-   การดำเนินธุรกิจโดยคำนึงถึงความเสี่ยงอยู่เสมอ
    โดยมีการควบคุมและบริหารความเสี่ยงที่เหมาะสม

-   บริษัทมีการกำหนดแนวทางปฏิบัติทางจริยธรรมและจรรยาบรรณเพื่อให้กรรมการและพนักงานถือปฏิบัติ

2. สิทธิของผู้ถือหุ้น

ในปี 2551 บริษัทฯ มีการประชุมผู้ถือหุ้นสามัญประจำปี 2551 จำนวน 1 ครั้ง
และประชุมวิสามัญผู้ถือหุ้น จำนวน 1 ครั้ง ทั้งนี้บริษัทฯ
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุม 7
วันทำการโดยในแต่ละวาระมีความเห็นของคณะกรรมการประกอบ
และมีการบันทึกการประชุมถูกต้องครบถ้วน เพื่อให้ผู้ถือหุ้นสามารถตรวจสอบได้

3. สิทธิของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่มโดยมีรายละเอียด ดังนี้

-   พนักงาน : บริษัทฯ ได้ปฏิบัติกับพนักงานอย่างเท่าเทียม เป็นธรรม
    และให้ผลตอบแทนที่เหมาะสม

-   คู่ค้า : บริษัทฯ ปฏิบัติอย่างเป็นธรรมต่อผู้มีสัมพันธ์ทางธุรกิจกับบริษัทฯ เช่น
    คู่สัญญาซื้อขาย/รับจ้าง มีข้อกำหนดกฎเกณฑ์ที่ยุติธรรมตรงไปตรงมา

-   เจ้าหนี้ : บริษัทฯ ปฏิบัติตามเงื่อนไขการกู้ยืมเงินตามข้อตกลง

-   ลูกค้า : บริษัทฯ เอาใจใส่และรับผิดชอบต่อลูกค้า ผลิตสินค้าที่มีคุณภาพและได้มาตรฐาน
    รักษาความลับของลูกค้าและมีหน่วยงานหรือบุคคลที่ทำหน้าที่รับข้อร้องเรียนของลูกค้าเพื่อรีบดำเนินการให้แก่ลูกค้าเกิดความพึงพอใจสูงสุด

-   คู่แข่ง : บริษัทฯ ประพฤติตามกรอบกติกาการแข่งขันที่ดี
    รักษาบรรทัดฐานของข้อพึงปฏิบัติในการแข่งขัน
    หลีกเลี่ยงวิธีการไม่สุจริตเพื่อทำลายคู่แข่งหรือเอารัดเอาเปรียบซึ่งกันและกัน

-   ชุมชน : มีความรับผิดชอบต่อสภาพแวดล้อมของชุมชนและสังคม

ทั้งนี้บริษัทฯ จะปฏิบัติตามข้อกำหนดของกฎหมายและกฎระเบียบต่างๆ ที่เกี่ยวข้อง
เพื่อให้สิทธิของผู้มีส่วนได้เสียเหล่านี้ได้รับการดูแลอย่างดีและเป็นธรรม

4.  การประชุมผู้ถือหุ้น

ในการประชุมผู้ถือหุ้นสามัญประจำปี 2551 และการประชุมวิสามัญผู้ถือหุ้นประจำปี 2551
มีกรรมการอิสระเข้าร่วมประชุมทั้งสิ้น 3 ท่าน
คือประธานกรรมการตรวจสอบและกรรมการตรวจสอบ
พร้อมด้วยตัวแทนจากตลาดหลักทรัพย์แห่งประเทศไทย 1 ท่าน และผู้สอบบัญชีรับอนุญาต 1 ท่าน
เข้าร่วมสังเกตการณ์
โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
สอบถามและแสดงความคิดเห็นและข้อเสนอแนะต่างๆ

5.  ภาวะผู้นำและวิสัยทัศน์

คณะกรรมการได้มีส่วนร่วมในการกำหนดและให้ความเห็นชอบใน วิสัยทัศน์ ภารกิจ กลยุทธ์
เป้าหมายแผนธุรกิจ และงบประมาณของบริษัท
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการ
และความมั่นคงสูงสุดให้แก่ผู้ถือหุ้นและได้จัดให้บริษัทมีระบบการควบคุมภายใน การตรวจสอบภายใน
และมาตรการบริหารความเสี่ยงที่มีประสิทธิผล
รวมทั้งมีการติดตามผลการดำเนินการในเรื่องดังกล่าวอย่างสม่ำเสมอ

6.  ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
รวมทั้งกำหนดนโยบายและวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน
ดังนี้

-   รายการที่อาจมีความขัดแย้งทางผลประโยชน์ :
    คณะกรรมการได้ทราบถึงรายการที่มีความขัดแย้งทางผลประโยชน์และ รายการที่เกี่ยวโยงกัน
    และได้พิจารณาความเหมาะสมอย่างรอบคอบทุกครั้ง
    รวมทั้งมีการปฏิบัติตามหลักเกณฑ์ของตลาดหลักทรัพย์ฯ
    โดยราคาและเงื่อนไขเสมือนทำรายการกับบุคคลภายนอก

-   การดูแลเรื่องการใช้ข้อมูลภายใน

  --- --------------------------------------------------------------------------------------------
  -   กห้ผู้บริหาร กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
      ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

  -   ห้ามไม่ให้ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
      และไม่ซื้อขายหลักทรัพย์ของบริษัทในช่วง 1 เดือน ก่อนที่งบการเงินเผยแพร่ต่อสาธารณชน
  --- --------------------------------------------------------------------------------------------

7.  จริยธรรมธุรกิจ

คณะกรรมการ , ฝ่ายจัดการและพนักงานของบริษัทฯ
ได้รับทราบแนวทางปฏิบัติหน้าที่ตามภารกิจของบริษัทด้วยความซื่อสัตย์ สุจริต และ เที่ยงธรรม
ทั้งการปฏิบัติต่อบริษัทและผู้มีส่วนได้เสียทุกกลุ่ม , สาธารณชน และสังคม
อย่างสม่ำเสมอและมีจรรยาบรรณ

8. การถ่วงดุลของกรรมการที่ไม่เป็นผู้บริหาร

คณะกรรมการของบริษัทมีจำนวน 9 ท่าน (ดังรายละเอียดที่แสดงไว้ในข้อ 9.1) ประกอบด้วย

-   กรรมการที่เป็นผู้บริหาร 2 ท่าน

-   กรรมการที่เป็นอิสระและกรรมการตรวจสอบ 3 ท่าน

บริษัทฯ มีกรรมการที่เป็นอิสระทั้งหมด 3 ท่าน คิดเป็นร้อยละ 33 หรือคิดเป็น 2 ใน 3
ของกรรมการทั้งคณะ

9. การรวมหรือแยกตำแหน่ง

-   ประธานคณะกรรมการเป็นกรรมการอิสระตามความหมายของตลาดหลักทรัพย์
    และไม่มีความสัมพันธ์ใดๆ กับฝ่ายบริหาร

-   ประธานคณะกรรมการไม่เป็นบุคคลเดียวกันกับกรรมการผู้จัดการ
    เพื่อเป็นการแบ่งแยกหน้าที่อย่างชัดเจน
    กรรมการผู้จัดการมีอำนาจหน้าที่บริหารบริษัทตามที่คณะกรรมการมอบหมายและอยู่ภายใต้การกำกับดูแลของคณะกรรมการบริษัท

10. ค่าตอบแทนกรรมการและผู้บริหาร

-   ค่าตอบแทนกรรมการ :
    ค่าตอบแทนกรรมการประกอบด้วยเบี้ยประชุมและโบนัสกรรมการตามผลประกอบการของบริษัทในแต่ละปีภายในวงเงินที่ได้รับอนุมัติจากผู้ถือหุ้น

-   ค่าตอบแทนผู้บริหาร :
    ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
    ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน

-   จำนวนค่าตอบแทนในปี 2551 ดังรายละเอียดที่แสดงไว้ในหัวข้อ 9.3

11. การประชุมคณะกรรมการ

คณะกรรมการมีการกำหนดประชุมโดยปกติเป็นประจำทุกไตรมาสและมีการประชุมพิเศษเพิ่มเติมตามความจำเป็น
โดยมีการกำหนดวาระชัดเจนล่วงหน้า ,
มีวาระพิจารณาติดตามผลการดำเนินงานประจำไตรมาสและงวดสะสมโดยสม่ำเสมอและได้จัดส่งหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมแต่ละครั้งจะใช้เวลาประมาณ 3 ชั่วโมง โดยในปี 2551
คณะกรรมการมีการประชุมตามวาระปกติจำนวน 4 ครั้ง และประชุมตามวาระพิเศษ 6 ครั้ง
รวมเป็น 10 ครั้ง โดยการเข้าร่วมประชุมของคณะกรรมการบริษัทแต่ละท่านสรุปได้ ดังนี้

+-------------------------+----------+---+-------+-------+----+---------+
| รายชื่อ                   | การ      |   | กา    |       |    | หมายเหตุ |
|                         | ประชุมคณะ |   | รประช |       |    |         |
|                         |          |   | ุมคณะก |       |    |         |
|                         |          |   | รรมกา |       |    |         |
|                         |          |   | รบริษัท |       |    |         |
+-------------------------+----------+---+-------+-------+----+---------+
|                         | กรรมกา   |   | การปร | ก     | ร  |         |
|                         | รตรวจสอบ |   | ะชุมวา | ารประ | วม |         |
|                         |          |   | ระปกติ | ชุมวาร |    |         |
|                         |          |   |       | ะพิเศษ |    |         |
+-------------------------+----------+---+-------+-------+----+---------+
| 1. ว่าที่ร้อยตรีสมชาย        | -        |   | 4/4   | 5/6   | 9/ |         |
| วสันตวิสุทธิ์                |          |   |       |       | 10 |         |
+-------------------------+----------+---+-------+-------+----+---------+
| 2. นายวิวัฒน์ ทีฆคีรีกุล       | -        |   | 4/4   | 6/6   | 1  |         |
|                         |          |   |       |       | 0/ |         |
|                         |          |   |       |       | 10 |         |
+-------------------------+----------+---+-------+-------+----+---------+
| 3. นายประภาส ฤกษ์พิบูลย์ *  | 5/5      |   | 4/4   | 4/6   | 8/ |         |
|                         |          |   |       |       | 10 |         |
+-------------------------+----------+---+-------+-------+----+---------+
| 4. นายสมชาย ตั้งศรีสุข *    | 5/5      |   | 4/4   | 6/6   | 1  |         |
|                         |          |   |       |       | 0/ |         |
|                         |          |   |       |       | 10 |         |
+-------------------------+----------+---+-------+-------+----+---------+
| 5. นายไกรวิทย์ สัตยภิวัฒน์    | -        |   | 4/4   | 6/6   | 1  |         |
|                         |          |   |       |       | 0/ |         |
|                         |          |   |       |       | 10 |         |
+-------------------------+----------+---+-------+-------+----+---------+
| 6. นายพุฒิธร จิรายุส        | -        |   | 4/4   | 6/6   | 1  |         |
| (ชื่อเดิมนายจารุพันธ์)        |          |   |       |       | 0/ |         |
|                         |          |   |       |       | 10 |         |
+-------------------------+----------+---+-------+-------+----+---------+
| 7. นายประสิทธิ์ ธีรรัตน์บงกช  | 4/5      |   | 3/4   | 4/6   | 7/ |         |
| *                       |          |   |       |       | 10 |         |
+-------------------------+----------+---+-------+-------+----+---------+
| 8. นายพริษฐ์ ทีฆคีรีกุล       | -        |   | 2/4   | 3/6   | 5/ |         |
|                         |          |   |       |       | 10 |         |
+-------------------------+----------+---+-------+-------+----+---------+
| 9. นายเซียะ ซิน ลู         | -        |   | -/4   | -/6   | -/ | อยู่ต่า    |
|                         |          |   |       |       | 10 | งประเทศ |
+-------------------------+----------+---+-------+-------+----+---------+

ทั้งนี้ ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

หมายเหตุ การบันทึกการเข้าร่วมประชุม = จำนวนครั้งที่เข้าร่วมประชุม /
จำนวนครั้งที่มีการประชุมทั้งปี

* หมายถึง กรรมการอิสระที่เป็นกรรมการตรวจสอบ

12. คณะอนุกรรมการ

  คณะกรรมการบริษัทได้แต่งตั้งคณะอนุกรรมการเพื่อช่วยในการกำกับดูแลกิจการของบริษัท ดังนี้

คณะกรรมการตรวจสอบ : ปัจจุบันได้รับการแต่งตั้งจากที่ประชุมคณะกรรมการบริษัท ครั้งที่ 2/2551
เมื่อวันที่ 15 กุมภาพันธ์ 2551 แต่งตั้งนายประภาส ฤกษ์พิบูลย์ เป็นประธานกรรมการตรวจสอบ ,
ที่ประชุมสามัญผู้ถือหุ้นประจำปี 2551 เมื่อวันที่ 28 เมษายน 2551 แต่งตั้งนายประสิทธิ์
ธีรรัตน์บงกช เป็นกรรมการตรวจสอบ และที่ประชุมคณะกรรมการบริษัทเมื่อวันที่ 27 กุมภาพันธ์
2552 แต่งตั้งนายสมชาย ตั้งศรีสุข เป็นกรรมการตรวจสอบ

กรรมการตรวจสอบมีการประชุมสม่ำเสมอในปี 2551 มีการประชุมทั้งสิ้น 5 ครั้ง
(ตามรายละเอียดการเข้าร่วมประชุมในข้อ 11 ” การประชุมคณะกรรมการ”)
และรายงานต่อคณะกรรมการบริษัท คณะกรรมการมีหน้าที่พิจารณาและดำเนินการ ดังต่อไปนี้

-   คัดเลือกผู้สอบบัญชีและกำหนดค่าตอบแทนสำหรับปี 2551

-   สอบทานรายงานทางการเงินของบริษัทก่อนนำเสนอต่อคณะกรรมการบริษัท

-   ให้คำปรึกษาและพิจารณาทบทวน ผลการตรวจสอบและข้อเสนอแนะ
    ทั้งของผู้สอบบัญชีและฝ่ายตรวจสอบภายใน
    รวมทั้งติดตามการดำเนินการของฝ่ายจัดการต่อข้อเสนอแนะดังกล่าวเพื่อเสนอ
    คณะกรรมการบริษัททราบ

-   ดูแลให้มีการปฏิบัติตามกฎหมาย และข้อกำหนดของหน่วยงานที่กำกับดูแลบริษัทฯ

-   ดูแลให้มีการจัดการบริหารความเสี่ยง

13. ระบบการควบคุมและการตรวจสอบภายใน

-   บริษัทฯ
    ได้ให้ความสำคัญต่อระบบควบคุมภายในและประสิทธิภาพของกระบวนการทำงานทั้งองค์กรโดยได้มีการกำหนดขอบเขตความรับผิดชอบเป้าหมายและแผนงานทั้งในระดับบริหาร
    และระดับปฏิบัติการมีการควบคุมดูแลการใช้ทรัพย์สินของบริษัทให้เกิดประโยชน์สูงสุด
    และมีการแบ่งแยกหน้าที่ผู้ปฏิบัติ ผู้ติดตามควบคุมและประเมินผลออกจากกัน
    เพื่อให้เกิดการถ่วงดุลและตรวจสอบระหว่างกันอย่างเหมาะสม
    นอกจากนี้ยังให้ความสำคัญต่อการควบคุมภายในที่เกี่ยวกับการเงิน
    โดยบริษัทได้จัดให้มีระบบรายงานทางการเงินเสนอผู้บริหารตามสายงานที่รับผิดชอบและโดยตรงถึงกรรมการผู้จัดการ

-   บริษัทฯ
    มีส่วนตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินสำคัญของบริษัทได้ดำเนินการตามแนวทางที่กำหนดและมีประสิทธิภาพ
    รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท (Compliance
    Control) และเพื่อให้หน่วยงานตรวจสอบภายในมีความเป็นอิสระ
    สามารถทำหน้าที่ตรวจสอบและถ่วงดุลได้อย่างเต็มที่
    คณะกรรมการจึงกำหนดให้ส่วนตรวจสอบภายในรายงานผลการตรวจสอบโดยตรงต่อคณะกรรมการตรวจสอบและได้รับการประเมินผลงานจากคณะกรรมการตรวจสอบด้วย

  การบริหารความเสี่ยง

-   คณะกรรมการบริษัทได้ให้ความสำคัญเกี่ยวกับการบริหารความเสี่ยงและคำนึงถึงปัจจัยความเสี่ยงทั้งภายในและภายนอก
    โดยได้มีการประเมินความเสี่ยงของกิจการและมีการกำหนดมาตรการป้องกันและจัดการความเสี่ยงให้เหมาะสมและสอดคล้องกับสถานการณ์ซึ่งรวมถึงความเสี่ยงที่มีผลต่อการดำเนินงานของบริษัทฯ

14. รายงานของคณะกรรมการ

+-----------------------------------------------------------------------+
| คณะกรรมการบริษัทเป็นผู้รับผิดชอบต่องบการเงินของบริษัท                            |
| และสารสนเทศทางการเงินที่ปรากฏในรายงานประจำปี                              |
| งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย             |
| โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ                        |
| และใช้ดุลยพินิจอย่างระมัดระวังและประมาณการที่ดีที่สุดในการจัดทำ                     |
| รวมทั้งมีการเปิดเผยข้อมูลสำคัญเพียงพอในหมายเหตุป                               |
| ระกอบงบการเงินคณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล |
| เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน             |
| และเพียงพอที่จะดำรงรักษาไว้ซึ่งทรัพย์สินและ                                     |
| เพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ |
|                                                                       |
| ในการนี้ คณะกรรมการบริษัทได้แต่งตั้งคณะกรรมการตรวจสอบ                         |
| ซึ่งประกอบด้วยกรรมการที่ไม่เป็นผ                                             |
| ู้บริหารเป็นผู้สอบทานการเปิดเผยข้อมูลและรายงานทางการเงินร่วมกับผู้ตรวจสอบบัญชีรับอนุญาต |
| คณะกรรมการตรวจสอบได้มีความเห็นว่าในระหว่างปี พ.ศ. 2551 บริษัทฯ                |
| มีการบริหารจัดการตามหลักการกำกับดูแลกิจการที่ดีตลอดมา                           |
| มีการจัดทำรายงานทางการเงินทั้งรายไตรมาสและรายปี ตามกำหนดและครบถ้วน           |
| และมีการสอบทานหรือการตรวจสอบโดยผู้สอบบัญชีรับอนุญาต                           |
| ระบบควบคุมภายในของบ                                                    |
| ริษัทโดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ |
+-----------------------------------------------------------------------+

15. ความสัมพันธ์กับผู้ลงทุน

คณะกรรมการบริษัทตระหนักดีว่าข้อมูลของบริษัทฯ ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้ส่วนเสียของบริษัท
จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วนโปร่งใสตรงต่อความเป็นจริง
เชื่อถือได้ สม่ำเสมอ และทันเวลา ซึ่งฝ่ายบริหารของบริษัทฯ
ได้ให้ความสำคัญและยึดถือปฏิบัติมาโดยตลอด ในส่วนของงานด้านนักลงทุนสัมพันธ์นั้น บริษัทฯ
ยังไม่จัดตั้งหน่วยงานขึ้นเฉพาะแต่ได้มอบหมายให้ส่วนสารสนเทศหรือผู้บริหารระดับสูงที่เกี่ยวข้องโดยตรง
ทำหน้าที่ติดต่อสื่อสารกับผู้ลงทุน , สถาบัน , ผู้ถือหุ้น รวมทั้งนักวิเคราะห์และภาครัฐที่เกี่ยวข้อง
เนื่องจาก กิจกรรมในเรื่องดังกล่าวยังมีไม่มากนัก
ซึ่งผู้ลงทุนสามารถติดต่อขอทราบข้อมูลบริษัทได้โทร 0-2805-2756-60 หรือที่ website :
www.distar.co.th

16. อื่นๆ

  ไม่มี

9.5 การดูแลเรื่องการใช้ข้อมูลภายใน

เนื่องจากบริษัทฯ
พิจารณาแล้วมีความเห็นว่าการนำข้อมูลภายในของบริษัทไปใช้เพื่อประโยชน์ส่วนตนนั้นเป็นจริยธรรมที่ผู้บริหารพึงจะต้องมีและยึดปฏิบัติอย่างเคร่งครัดที่จะไม่นำข้อมูลภายในของบริษัทไปใช้เพื่อประโยชน์ส่วนตนนั้น
และมาตรการลงโทษมิใช่เป็นการป้องกันที่มีประสิทธิภาพ
ดังนั้นจึงไม่มีการกำหนดไว้เป็นลายลักษณ์อักษร

อย่างไรก็ดีบริษัทฯ ได้ให้ความระมัดระวังและติดตามดูแลข้อมูลภายในอย่างเคร่งครัด
ผู้บริหารระดับสูงและพนักงานที่เกี่ยวข้องโดยตรงเท่านั้นที่มีโอกาสรับทราบข้อมูลก่อนการขอความเห็นชอบจากผู้ถือหุ้นและบริษัทฯ
ได้กำหนดให้เฉพาะส่วนสารสนเทศหรือผู้บริหารระดับสูงที่เกี่ยวข้องโดยตรงเท่านั้นที่มีหน้าที่ในการเผยแพร่ข้อมูลของบริษัทต่อสาธารณชน

9.6 บุคลากร

จำนวนพนักงานของบริษัท

จำนวนพนักงานทั้งหมดของบริษัท ณ วันที่ 31 ธันวาคม 2551 มีจำนวนพนักงานทั้งสิ้น 207 คน
ซึ่งผลตอบแทนเป็นเงินเดือนและค่าใช้จ่ายเกี่ยวกับพนักงาน จำนวนทั้งสิ้น 39 ล้านบาท
แบ่งเป็นสายงานหลักดังนี้

1. ด้านโรงงาน จำนวน 98 คน

2. ด้านสำนักงาน จำนวน 109 คน

- การเปลี่ยนแปลงจำนวนพนักงานอย่างมีนัยสำคัญ หรือมีข้อพิพาทด้านแรงงานที่สำคัญในระยะ 3
ปีที่ผ่านมา

มีการลดจำนวนพนักงานให้เหมาะสมกับธุรกิจของบริษัท และไม่มีข้อพิพาทด้านแรงงาน

- นโยบายในการพัฒนาพนักงาน

บริษัทฯ มีนโยบายในการพัฒนาพนักงาน โดยจัดให้มีการอบรมพนักงาน มีหลักสูตรดังต่อไปนี้

1.  หลักสูตรคอมพิวเตอร์เบื้องต้นและการใช้งานอินเตอร์เน็ต

2.  ขับขี่ปลอดภัยและการใช้งานบำรุงรักษารถอย่างปลอดภัย

3.  ความรู้เกี่ยวกับเครื่องยนต์ CUMMINS

4.  ธุรกิจ NGV

5.  ปรับปรุงฐานความรู้ด้านเชื้อเพลิง NGV